הוועדה המיוחדת לזכויות הילד, כנסת 19, פרוטוקול מספר 40, 2013-12-23 11:30

יעקב מרגי: בוקר טוב.

יעקב מרגי: אני מתנצל בשם כולם על האיחור אבל טוב מאוחר מאשר בכלל לא.

יעקב מרגי: אני מתכבד לפתוח את ישיבת הוועדה לזכויות הילד, ה-23 בדצמבר 2013, כ' בטבת התשע"ד, והנושא שעל סדר היום הוא יישום חוק פיצוי קטינים שניזוקו מעבירות מין ולאלימות – תיקון 14 לחוק המרכז לגביית קנסות.

יעקב מרגי: אני מעביר את רשות הדיבור לדוקטור יצחק קדמן, מנכ"ל המועצה הישראלית לשלום הילד.

<יצחק קדמן: תודה רבה חבר הכנסת מרגי.

<יצחק קדמן: אני מקווה שחברת הכנסת אורלי לוי תצטרף אלינו בהקדם מפני שמגיע לה הרבה מאוד קרדיט לא רק כיושבת ראש הוועדה אלא כמי שחתומה על החוק שאנחנו מדברים עליו.

<יצחק קדמן: לשם שינוי יש לנו ישיבה קצת יוצאת דופן היום.

<יצחק קדמן: בדרך כלל כאשר אנחנו עושים מעקב אחרי חוקים ומעקב אחרי הביצוע של הרשות המבצעת, לוועדה הזאת יש ניסיון מאוד מר עם תסכולים, רוגז, היעדר יישום ויישום חלקי ולוקה, אבל כאן יש לנו מעשה נסים אבל בני אדם עזרו לנסים האלה להתרחש ואני תכף אתן כל הקרדיט שמגיע לכל האנשים.

<יצחק קדמן: אני רק אזכיר בקצרה שמדובר כאן ביוזמה שהתחלנו בה לפני הרבה מאוד שנים עת ראינו ביותר ויותר מקרים במשפטים פליליים נגד עבריינים שפגעו בילדים – ברוב המקרים אלה עבירות מין – השופטים נוטים, מעבר למאסר והמאסר המותנה לקבוע כחלק מהענישה הפלילית, ואני לא מדבר על המערכת האזרחית, פיצוי שהעבריין שפגע בילד ישלם לילד או לילדה, כאשר בחלק גדול מאוד מהמקרים זה נועד גם לממן את הטיפול והשיקום בילדים שנפגעו, בעיקר אלה שנפגעו מינית, ושנדרש להשקיע בהם הרבה מאוד מאמצים ומשאבים כדי לשקם אותם מהפגיעה שהם עברו.

<יצחק קדמן: מה שקרה הוא שבהרבה מאוד מקרים, כאשר נפסקו פיצויים לטובת הקטינים, זה נשאר על הנייר והם לא ראו את הכסף.

<יצחק קדמן: הם לא ראו את הכסף או כי העבריין יושב בכלא ואומר מה תעשו לי?

<יצחק קדמן: או שלעבריין לא היו שום אמצעים כלכליים מהם ניתן היה לגבות את הכסף, או שהרבה פעמים הדברים נתקעו והרבה פעמים קרה גם שקורבנות העבירה לא ידעו אפילו שנפסקו להם פיצויים ולא ידעו לדרוש אותם.

<יצחק קדמן: בגלל כל הדברים האלה אנחנו יזמנו חקיקה שבמקור הגיש אותה לשעבר חבר הכנסת הרב יצחק לוי על בסיס הרעיון שעשו עם דמי מזונות בביטוח הלאומי, שהמדינה תיקח אחריות מוגבלת.

<יצחק קדמן: היא לא תחליף את העבריין בתשלום כי זה גם חלק מהעונש שלו והיא לא צריכה להיכנס בנעליו של העבריין, בל המדינה לפחות חלק מהפיצוי שנפסק לטובת הקורבן היא תשלם והיא תהפוך להיות לבעל החוב.

<יצחק קדמן: למדינה יש יותר אפשרות לגבות את הכסף הזה מהקורבן.

<יצחק קדמן: בכנסות קודמות זה לא הסתייע, בעיקר בגלל התנגדות של משרד האוצר.

<יצחק קדמן: יש כאן בהחלט משמעות תקציבית ותכף תראו את המשמעות של העניין.

<יצחק קדמן: בכנסת הקודמת חברת הכנסת אורלי לוי התלבשה על העניין הזה, הגישה מחדש את הצעת החוק, לא ויתרה לאף אחד.

<יצחק קדמן: עמיתך למפלגה שהיה אז סגן שר האוצר, חבר הכנסת יצחק כהן, נרתם לעניין.

<יצחק קדמן: גם שר האוצר הקודם חבר הכנסת יובל שטייניץ, נפגשנו אתו באופן אישי ויש לו פינה לנושא של נפגעות ונפגעי עבירות מין, ובמאמץ משותף התקבל החוק.

<יצחק קדמן: אז קרה משהו מפתיע.

<יצחק קדמן: החוק התקבל ונכנס לתוקף ב-1 בינואר 2013.

<יצחק קדמן: מי שהופקד על ביצוע החוק היא רשות האכיפה והגבייה בראשותו של דוד מדיוני שלא רק שאמר שנעשה לפני שנשמע, אלא החליט שזאת מטרה שהוא שם למרכז לגביית קנסות ואמר שאת החוק הזה הם יישמו כי הוא חשוב.

<יצחק קדמן: קרתה באמת חוויה מתקנת, שהרשות המבצעת, במקרה הזה הרשות לאכיפה וגבייה, והאנשים הנפלאים שיושבים שם, אתם נפגשנו והם לקחו את העניין הזה ממש באופן אישי ואמרו שידאגו שהקורבנות יקבלו את הפיצוי, וראה איזה פלא, העניין התחיל לעבוד ותכף דוד ואנשיו יציגו את הנתונים.

<יצחק קדמן: אני רק אומר שעוד לא עברה שנה, מאז ה-1 בינואר 2013, וכבר נכנסו לתהליך הזה לא פחות מ-700 קטינים וקטינות, כ-700 קטינים וקטינות שרובם הגדול בזכות החוק הזה קיבלו כבר 10,000 שקלים או סכומים דומים, אם נפסקו להם פחות.

<יצחק קדמן: הם קיבלו את הכסף ועשו בו שימוש מיטיב.

<יצחק קדמן: כאן אני אציין עוד דבר אחד שהוא פשוט נפלא.

<יצחק קדמן: נכנסה כאן לשיתוף פעולה הרשות המחוקקת, הרשות המבצעת וארגון וולנטרי.

<יצחק קדמן: המועצה לשלום הילד קיימה מעקב אחרי העניין הזה אבל אז הצענו לדוד מדיוני ולאנשיו שאנחנו מוכנים לרתום מתנדבים לצורך העניין הזה כדי למצות את הזכויות של אלה שמשום מה לא החזירו את הטפסים.

<יצחק קדמן: יש מספר לא מבוטל של הורים לילדים או נערים ונערות שנפגעו שלמרות שהם יכולים לקבל את הכסף שנפסק להם או חלקו לפחות, לא מילאו את הטפסים.

<יצחק קדמן: בדרך כלל מה שקורה במקרים אחרים זה שהרשות המבצעת לא מתנדבת לרדוף אחרי מי שלא ממצה את הזכויות שלו ואוצר המדינה מרוויח את הכסף ומי שזכאי לו, לא מקבל אותו.

<יצחק קדמן: בהסכמת רשות האכיפה והגבייה הכנסנו מתנדבים סטודנטים ששניים מהם נמצאים כאן - ונשמח אם יינתן להם אחר כך לדבר ולספר על הניסיון שלהם – ומה שהם עושים, הם מקבלים את החומר ואת כל הסיוע הלוגיסטי מדוד מדיוני ואנשיו והם מטלפנים לאנשים ומבררים למה לא מילאו את הטופס כי מגיע להם כסף.

<יצחק קדמן: הם לא מרפים עד שהעניין הזה מתבצע.

<יצחק קדמן: אני כמעט לא מכיר אף מקרה אחר שבאמת הרשות המבצעת בשיתוף מתנדבים של ארגון וולנטרי יושבים ולא מוכנים לוותר עד שהאנשים ממצים את זכותם בעניין הזה.

יעקב מרגי: ניצולי השואה.

יעקב מרגי: זיהו שם מצוקה.

<יצחק קדמן: אני שמח.

<יצחק קדמן: לכן הצעתי יחד עם דוד מדיוני כבר לפני כמה חודשים לחברת הכנסת אורלי לוי ואמרנו לה שהנה יש לה חוק שהיא העבירה, חוק שמצליח ועובד, ולכן בואי נעשה פעם ישיבה כדי להפיק לקחים מההצלחות ולא מהכישלונות.

<יצחק קדמן: אנחנו רגילים הרבה פעמים לדבר על כישלונות ולנתח אותם.

יעקב מרגי: לכן הייתי סקפטי.

<יצחק קדמן: כאן יש לנו הזדמנות ללמוד מההצלחות.

<יצחק קדמן: אני לא רוצה לקחת יותר זמן.

<יצחק קדמן: אני רק אומר שיכול להיות – ואני רוצה שאתה במיוחד תשמע את זה וישמיעו את העניין הזה לחברת הכנסת אורלי לוי - שזה הזמן להכניס תיקון נוסף בחקיקה.

<יצחק קדמן: בשעתו אמרנו שלא נסת

<יצחק קדמן: פק ב-10,000 שקלים הראשונים.

<יצחק קדמן: יש קטינים שנפסקו להם פיצויים בסכום של חמישים אלף שקלים והם רואים את 10,000 השקלים בזכות החוק הזה, אבל עדיין קשה מאוד למצות את גביית החוב מהעבריין מעבר ל-10,000 שקלים.

<יצחק קדמן: חברת הכנסת אורלי לוי אמרה שלא יהיו לי עיניים גדולות מדי.

<יצחק קדמן: יש לנו כאן מאבק לא פשוט עם משרד האוצר, זאת הפשרה לה הם הסכימו ובוא לא נכשיל את החוק.

<יצחק קדמן: בסדר.

<יצחק קדמן: אז לא הכשלנו את החוק אבל אני רוצה שתדע שהסכום הכללי של כמעט שנה, אנחנו מיד מסיימים שנה, ששולם עד היום הוא מיליון ו-775 אלף שקלים.

<יצחק קדמן: מדינת ישראל לא מתמוטטת מזה.

<יצחק קדמן: בשעתו עת החוק הוגש, האוצר אמר שזה יעלה עשרות מיליוני שקלים אם לא מאות מיליוני שקלים.

<יצחק קדמן: האוצר נוהג בדרך כלל להבהיל אותנו עם סכומים כאלה.

<יצחק קדמן: מדובר על פחות משני מיליון שקלים לשנה.

<יצחק קדמן: לכן אפשר יהיה לחשוב על תיקון נוסף לחוק.

<יצחק קדמן: עד כאן.

<יצחק קדמן: אני אשמח אם אחרי שאנשי רשותה אכיפה והגבייה יתייחסו, ייתנו את רשות הדיבור לסטודנטים שלנו.

<פנינה אלקיס: גם אנחנו רוצים להגיד כמה דברים.

יעקב מרגי: נאפשר לכולם.

יעקב מרגי: תודה לדוקטור יצחק קדמן.

יעקב מרגי: זה רק מחזק ומראה שכאשר משלבים ידיים, במיוחד הזרוע המבצעת, הרשות המבצעת, הרשות המחוקקת – ובמקרה שלנו דוקטור קדמן לא יכול היה לתת קרדיט ולפרגן לגוף שהוא מנהל אותו, אבל אין ספק שאנחנו רואים בוועדה הזאת את התרומה של המועצה הישראלית לשלום הילד ביום יום – יש אוזניים קשובות וכרויות.

יעקב מרגי: אני חושב שזה רק מוכיח את נחיצותה של הוועדה הזאת.

יעקב מרגי: מי שעוקב, רואה את הנושאים החשובים שעולים כאן ועוסקים בדיני נפשות ועם השלכות כלכליות לטובת המדינה ולא בהוצאות כלכליות.

יעקב מרגי: המעט שאנחנו מצליחים למרות הגופים שאמורים לעשות את עבודתם, אני חושב שזה חוסך הרבה למדינה.

יעקב מרגי: אין ספק שתיקון החוק שיושם ב-2013 מהווה ברכה.

יעקב מרגי: אני זוכר את הסקפטיות שהייתה עת חוקקו ותיקנו את החוק בנושא של דמי המזונות אבל היום אנחנו שומעים פחות את זעקת הנשים החד-הוריות שיש להן קשיים אבל המדינה לקחה על עצמה את הנושא.

יעקב מרגי: אני חושב שאימוץ המודל הוא דבר גדול ושוב, תודה וברכה לכולם.

יעקב מרגי: כשתבוא חברת הכנסת אורלי לוי אנחנו בוודאי נפרגן לה בשידור חוזר.

יעקב מרגי: כשהיא אמרה לך שלא יהיו לך עיניים גדולות, אני יודע משיחה שהייתה לי אתה כמה זה עולה לה בבריאות והיא חברת קואליציה.

יעקב מרגי: אנחנו חברי האופוזיציה יכולים להתפרע ואין לנו משמעת קואליציונית, אבל לא כך חברי הקואליציה.

יעקב מרגי: לא תמיד היא הולכת בתלם והיא עושה זאת כדי להשיג את טובתם של הילדים, טובתם של החלשים.

יעקב מרגי: כשהיא תראה שבסך הכול אחרי הרצה של שנה הסכום הוא מיליון ו-750 אל שקלים, כאשר כסף המדינה כאן הוא מיליון ו-300 אלף שקלים, אני חושב שאפשר להתאמץ ולהגיע לסכום כפול בשלב ראשון.

יעקב מרגי: אני מקווה שלא פגעתי לך באירישאיפה.

יעקב מרגי: אני מעביר את רשות הדיבור לרשות לגביית קנסות.

יעקב מרגי: דוד מדיוני.

<דוד מדיוני: תודה רבה גם על המחמאות.

<דוד מדיוני: אני רוצה להזכיר גם את כבוד שר המשפטים יעקב נאמן שמאוד סייע בנושא הזה וגם את שרת המשפטים הנוכחית ציפי לבני שמיד עם כניסתה לתפקיד נתנה לנו את כל התמיכה והסיוע כדי להצליח.

<דוד מדיוני: אני רוצה להזכיר כאן שלמעשה רוב השנה האחרונה היינו בהיעדר תקציב מדינה, כמו שאתם ודאי יודעים, וזה אומר שגם מן הגורן ומן היקב חיפשנו ומצאנו איך עד שיהיה תקציב מדינה, נוכל להתחיל לשלם ולהמשיך לשלם לכל הילדים המסכנים הללו.

<דוד מדיוני: קיבלנו בהכנעה ובשמחה את המשימה הזאת.

<דוד מדיוני: כמו שיצחק אמר, הצעת החוק המקורית דיברה על כך שמי שיעשה את המבחן ואת כל התשלומים זה המוסד לביטוח לאומי עם כל הצרות שיש בתוכו.

<דוד מדיוני: לקחנו על עצמנו את המשימה ביודענו שאנחנו מסוגלים לבצע אותה בצורה טובה.

<דוד מדיוני: במרכז לגביית קנסות יש אנשים שיש להם מסירות נפש גדולה, שעושים עבודה נפלאה ותכף תשמעו את האנשים שלנו שעושים את העבודה.

<דוד מדיוני: לגבי הרצון להמשיך הלאה בנושא של איזה סכומים וכולי, אני מעדיף לא להתייחס מטבע הדברים.

<דוד מדיוני: אני חושב שחוללנו מהפך.

<דוד מדיוני: כמו שאמרת, הרשות בראשותי מחפשת כל הזמן כשלי שוק והיא מטפלת בהם.

<דוד מדיוני: ב-1 בפברואר הקרוב אנחנו מתחילים בעצם לטפל בשם נשים שזכאיות למזונות על ידי עובדים שלנו שיעשו עבורן את העבודה.

<דוד מדיוני: גם זה דבר שאמור להשפיע גם על האישה, גם על נושאים סוציאליים כבדי משקל וגם על הילדים להם היא אמורה להעניק את המזונות, אותה אישה שזכאית לדמי המזונות.

<דוד מדיוני: זה נושא עליו אנחנו עובדים קשה עכשיו כדי להצליח בו כפי שאני חושב שהצלחנו עד כה בנושא של תשלום הפיצוי לקטינים.

<דוד מדיוני: יחד אתי נמצאת גם דוברת הרשות שמרית וגם איריס פדרו שהיא מנהלת המחלקה שמטפלת במרכז לגביית קנסות בנושא של פיצוי לנפגעי עבירה בכלל ובמיוחד לנושא הקטינים והיא יישמה את החוק הלכה למעשה.

<דוד מדיוני: ברשותך, הייתי רוצה שהיא תציג לך מצגת קצרה לגבי הנתונים.

<איריס פדרו: גם אני מודה על הברכות.

<איריס פדרו: אנחנו בהחלט רואים בגבייה של פיצוי קטינים והעברת הסכומים עבודת קודש.

<איריס פדרו: חד משמעי.

<איריס פדרו: אנחנו גם מקבלים תגובות רבות מההורים, המון תודות, בכיות לא מעט.

<איריס פדרו: כמובן שאני מסתייעת בשני הסטודנטים ובמעמד זה אומר גם לכם תודה.

<איריס פדרו: אני אציג לכם נתונים שהם די מרשימים במצב העצוב של העניין.

<איריס פדרו: למעשה ב-1 בינואר 2013 נכנס לתוקפו תיקון 14 לחוק המרכז לגביית קנסות והמדינה בעצם משלמת עד 10,000 שקלים לכל מי שהיה קטין במעמד גזר הדין ולא בעת ביצוע העבירה.

<איריס פדרו: הנהלת בתי המשפט בשיתוף פעולה מלא אתנו פותחת את סעיף החיוב ומעבירה אלינו בממשק של בן-לילה, תוך 24 שעות מרגע הקלדת הפיצוי, מגיע אלינו התיק על כל הפרטים ואנחנו מיד מאמתים נתונים ומיד שולחים טופס החזר לאחד האפוטרופסים של הקטין במידה ויש.

<איריס פדרו: מעמדו של חוב הפיצוי במרכז הוא מאוד גבוה, הוא קודם לכל חוב.

<איריס פדרו: אם אדם שילם דוח משטרה שיש לו, קודם כל זה יגיע לטובת תיק הפיצוי.

<איריס פדרו: גם חוק העונשין נותן תימוכין אבל כנגד הקנס בו הוא מחויב.

<איריס פדרו: כמו שאמרתי, אנחנו מקבלים את התיק תוך 24 שעות, שולחים טופס החזר לאפוטרופוס של הקטין.

<איריס פדרו: אנחנו מקבלים בחזרה את הטופס חתום ומשלמים את 10,000 השקלים דרך הפקדה בחשבון הבנק.

<איריס פדרו: הנתונים שלנו נכון לאתמול.

<איריס פדרו: עד היום התקבלו מבית המשפט 528 תיקים, מתוכם 702 מהם מפוצים.

יעקב מרגי: איך יכול להיות יותר מפוצים ממספר התיקים?

<איריס פדרו: יכולים להיות בתיק אחד כמה מפוצים.

<איריס פדרו: יכול להיות אדם שפגע בכמה ילדים.

<איריס פדרו: בסך הכול נשלחו 679.

<איריס פדרו: ה-23 הנותרים, מסיבות שונות לא שלחנו להם טפסים ועל פי רוב זה קורה מאחר ועדיין לא נקבע אפוטרופוס לקטין וגם זאת סוגיה שצריך לדבר עליה.

<איריס פדרו: מתוך כל התיקים האלה ל-486 למעשה שילמנו את הסכומים האלה של עד 10,000 שקלים.

<איריס פדרו: יש תיקים שנפסקו להם חמישים אלף, כאשר הסכום המקסימלי הוא משהו כמו 258 אלף שקלים, סכום שיכול להיפסק בהליך פלילי.

<איריס פדרו: עד היום לא חזרו 193.

<איריס פדרו: זה נתון די מפחיד אבל למעשה הטופס נשלח, וזה עד אתמול.

<איריס פדרו: זאת אומרת, הם לא הספיקו להחזיר את הטופס.

<איריס פדרו: הזמן המשוער להחזרת טופס הוא בעצם חודשיים, כך שעד לפני חודשיים בסך הכול 34 טפסים לא חזרו אלינו, שזה גם נתון די מרשים וזה באמת תודות לטלפונים שאנחנו עושים, לשיחות הפרטיות, יש אנשים מסוימים שאפילו לא יודעים מה זה מייל או פקס ומה זה הטופס הזה והם ממש צריכים תדרוך מלא.

<איריס פדרו: אנחנו מדברים אתם ומדריכים אותם.

<איריס פדרו: ה-23, אני יכולה לנתח לכם, תשעה מתוכם לא נקבע אפוטרופוס.

<איריס פדרו: יש לי ארבעה שעלו לערכאה גבוהה יותר ולכן יש עיכוב ביצוע.

<איריס פדרו: חמישה למעשה העבירו אלינו פרטים שגויים ואנחנו מנסים לאמת נתונים מול פרקליטויות או תביעות.

<איריס פדרו: יש לי שני תושבי שטחים שגם כאן

<איריס פדרו: גייסנו את מח"ש שינסו לאתר לנו איזשהו אדם מהשטח שיכול לאתר לי את שני הקטינים הפלשתינאים ולהעביר להם איכשהו את הכסף.

יעקב מרגי: בתקווה שלא ייקחו להם אותו.

<איריס פדרו: אנחנו דואגים גם לזה.

<איריס פדרו: אני יכולה להגיד לך שהיו מקרים שבית המשפט בעצמו החליט להעביר באמצעות אחד ההורים ודווקא בגלל ערנות שלנו, של המחלקה שלי, גילינו שבעצם אותו הורה שהוא האפוטרופוס ידע על המעשים.

<איריס פדרו: במקרה כזה פניתי לפרקליטות וביקשנו לבדוק ובסופו של יום החלטנו יחד עם המועצה לשלום הילד שהכספים יישארו אצלנו ובהגיעה של הילדה לגיל 18, אני מאמינה שנעביר לה את הכסף.

<איריס פדרו: עד היום שילמנו מיליון ו-775 אלף שקלים.

<איריס פדרו: מכספי המדינה שולמו מיליון ו-329 אלף ו-600 שקלים.

<איריס פדרו: מכספי הנאשם – אלה בדרך כלל פיקדונות או יוזמה של הנאשם לשלם או כספים שהטלנו עליהם עיקול – בסך הכול התקבלו כמעט 450 אלף שקלים.

<איריס פדרו: במסגרת הסכם שנחתם עם מר קדמן הצלחנו לגייס שני סטודנטים כי זאת עבודה מאוד מאוד קשה ומאוד סזיפית.

<איריס פדרו: צריך להיות מאוד מאוד רגישים לדבר עם ההורים, במיוחד במקרה של נפגעי עבירה מינית, במיוחד במקרים של אלימות קשה והם יודעים לעשות את זה מצוין.

<איריס פדרו: שוב, אני אומר תודה.

<איריס פדרו: אנחנו בהחלט רואים בכל הגבייה הזאת, בכל ההליך הזה ערך עליון ואנחנו נעשה כל מאמץ שזה יהיה.

יעקב מרגי: אני שמח שזאת האווירה.

יעקב מרגי: אכן כך הוא.

יעקב מרגי: כאשר כולם רואים בזה ערך ורואים בזה צורך, זה מצליח.

יעקב מרגי: לפעמים הרבה חוקים עוברים כאן לא בדם יזע ודמעות אבל ביזע ודמעות, ובסוף בסוף אנחנו רואים שלא מצליחים ליישם אותם.

יעקב מרגי: הייתי רוצה לשמוע את הסטודנטים, אבל לא על העבודה הטכנית אלא למה אתם נחשפים, כמה חשוב החוק הזה וספרו קצת את מה שאנחנו לא שומעים ואתם נחשפים אליו בשיחה הראשונית אם זה עם הנערה, אם זה עם המשפחה וכולי.

יעקב מרגי: הייתי רוצה לשמוע מכם קצת רשמים.

<הלל אפיק: אנחנו מתנדבים במועצה ובמרכז.

<הלל אפיק: התחלנו מתוך התנדבות של המועצה לשלום הילד בליווי קטינים נפגעי עבירה ומשם המשכנו כאן.

<הלל אפיק: אני חושבת שזה ממחיש את החשיבות של הפרויקט כי יצא לי כבר תיק אחד בו ליווינו את כל ההליך במסגרת הפרויקט של ליווי קטינים נפגעי עבירה ואז התקשרנו אל ההורים להעביר להם את הכסף עבור הילד שנפגע ומעבר לעבודה הטכנית ולעבודה של הטלפונים ושל האיתור, יש בזה משהו גם מספק וגם מרגש.

<הלל אפיק: ההורים מאוד מודים או הקטינים עצמם והם מאוד מתרגשים מהידיעה.

<הלל אפיק: הרבה פעמים הם לא יודעים שנפסקו להם פיצויים כי הם לא צד להליך.

<הלל אפיק: מרגישים שכל שיחה של הורה שאיתרנו או של קטין שדאגנו שיקבל את הכסף, הם מאוד נרגשים ומאוד מעריכים.

<הלל אפיק: כשאנחנו מתקשרים ואומרים להם שאנחנו מדברים מהמרכז לגביית קנסות, יש כמה שניות של חשש גדול.

יעקב מרגי: אני מאמין שאתם עוברים חקירת שב"כ קטנה.

<הלל אפיק: כן.

<הלל אפיק: זה גם קושי שעולה מכך שאנשים, כשהם מקבלים את המעטפה מהמרכז לגביית קנסות, הרבה אנשים חוששים לשלוח פרטי חשבון בנק.

יעקב מרגי: הם חושבים שאולי זה קנס.

<הלל אפיק: אנשים מאוד שמחים לשמוע ולא רואים את זה כמובן מאליו שעוד מתקשרים אליהם כדי לוודא שהם מקבלים את הכסף ושלמדינה חשוב להעביר אותו.

יעקב מרגי: לכסף הזה יש לזה ייעוד?

<הלל אפיק: לטיפול בקטין, כמו פסיכולוג.

<הלל אפיק: בגדול התגובות הן מעולות ואנשים מאוד נרגשים ושמחים.

<הלל אפיק: יש כל מיני קשיים שעולים.

יעקב מרגי: יש כאלה שמגלים אפתיות?

<הלל אפיק: יש אנשים שמסרבים לקבל את הכסף.

יעקב מרגי: לא מעניין אותם הטיפול?

יעקב מרגי: הם שבורים?

<הלל אפיק: אני אישית יותר נתקלתי בזה בסיטואציות של עבירות פחות חמורות, לטעמי לפחות.

<הלל אפיק: לא עבירות מין או עבירות תקיפה או חבלה אלא יותר בגניבות.

<הלל אפיק: אלה אנשים שאמורים לקבל פיצויים יותר קטנים.

<הלל אפיק: היו גם מקרים שאנשים עם סכומים גדולים ועם עבירות קשות, גם לא רצו כי הם לא רצו את כספי הנאשם ואז אנחנו מסבירים להם שזה לטובת הקטין, שזה מגיע מהמדינה ושזה חשוב לקחת כדי שהקטין יטופל.

<הלל אפיק: לא היה לי שום מקרה שבסוף השתכנעו לא לקחת את הכסף אלא בסוף כולם מעוניינים ומחזירים את הטפסים.

<הלל אפיק: יש עוד כמה קשיים שנתקלנו בהם.

<הלל אפיק: יש את מחסום השפה.

<הלל אפיק: יש הרבה אנשים דוברי ערבית שכאשר אנחנו מתקשרים, הם לא מבינים מה אנחנו אומרים ובטח שהם לא מצליחים למלא את הפרטים.

יעקב מרגי: נגייס עוד מתנדב דובר השפה.

<איריס פדרו: במרכז יש לנו גם דובר ערבית שהוא מדבר ומתרגם.

<הלל אפיק: זה מעכב את הטיפול.

<הלל אפיק: יש הרבה אנשים שאנחנו אומרים להם ששלחנו להם את המכתב ויש תגובות של: טוב, לא מגיע אלינו דואר.

<הלל אפיק: אלה אנשים שגרים במקומות שהם יותר אזורי חלוקה או מרכזי חלוקה.

<הלל אפיק: התהליך של החזרת הטופס כרוך או בשליחת שק מבוטל או בחתימה של הבנק.

<הלל אפיק: הרבה אנשים לא רואים שאפשר לשלוח שק מבוטל במקום להגיע לבנק וזה מעכב כי הם לא מצליחים להגיע בשעות הפתיחה.

<הלל אפיק: אנחנו מסבירים להם ואז התגובות הן מדהימות כי זה פתאום: רק שק מבוטל?

<הלל אפיק: אין בעיה, אני עכשיו שולח.

<הלל אפיק: יש אנשים שאנחנו לא כל כך מצליחים לאתר, מספרי טלפונים לא נכונים מהפרקליטות, חוסר התאמה בין תעודת הזהות לקטין.

יעקב מרגי: אבל זה לא עובר את ה-15 אחוזים.

<הלל אפיק: לא.

<הלל אפיק: כל מה שאני מספרת עליו, אלה מקרים יוצאי דופן.

<הלל אפיק: אלה לא העיקר.

<הלל אפיק: יש בעיקר הרבה בעיות של אנשים שלא יודעים שנפסק להם פיצוי כי הם לא צד להליך.

<תומר דנא: היישום של החוק לא היה יכול לקרות בלי שיתוף הפעולה הזה של המועצה לשלום הילד והדלת הפתוחה של המרכז לגביית קנסות.

<תומר דנא: באמת רואים ששיתוף הפעולה עובד.

<תומר דנא: כיף לבוא להתנדב במצב כזה.

<תומר דנא: (היו"ר אורלי לוי אבקסיס)

<יצחק קדמן: את כל המחמאות הפסדת.

יעקב מרגי: אנחנו נחזור עליהן.

אורלי לוי אבקסיס: אני מודה לך מאוד על שאתה ממלא את מקומי.

אורלי לוי אבקסיס: אני בטוחה שכבר רוב הדברים נאמרו, אבל אני אומר כמה מלים.

יעקב מרגי: הסטודנט המתנדב בזכות דיבור.

<תומר דנא: רציתי לשבח את שיתוף הפעולה שקיים בין המועצה לשלום הילד לבין המרכז לגביית קנסות כשהם באמת נותנים לנו את הקרקע הפורייה לעשות את ההתנדבות הזאת.

אורלי לוי אבקסיס: אלה סטודנטים שמתנדבים.

<יצחק קדמן: במרכז לגביית קנסות.

<יצחק קדמן: הם מתנדבים שלנו בפרויקט ליווי ילדים נפגעי עבירה והם מקבלים מהמרכז לגביית קנסות את הנתונים על אנשים שנשלח להם טופס שהם צריכים למלא כדי לקבל את הפיצוי לבן או לבת שלהם והם לא שלחו משום מה את הטופס.

<יצחק קדמן: שמענו כאן איזה קשיים לפעמים מהווים מחסום.

<יצחק קדמן: הם מטלפנים אחד אחד למשפחות או אם אלה נערים ונערות יותר בוגרים, לנערים ולנערות עצמם ואומרים שמגיע להם פיצוי, ולמה הם לא מחזירים את הטופס.

<יצחק קדמן: ברוב המקרים, בעקבות השיחה הזאת הטופס מוחזר והם מקבלים את הפיצוי שנפסק להם ושעומד לרשותם במרכז לגביית קנסות.

<יצחק קדמן: זה סוג של חוק שלא הסתפקנו בחקיקה – ונתתי לך את כל המחמאות על המאבקים הבלתי נגמרים שלך עם משרד האוצר ואחרים, עם משרד המשפטים – וזה חוק שמוכיח את עצמו.

<יצחק קדמן: הוא עובד.

<יצחק קדמן: 700 קטינים קיבלו כבר פיצוי בהתאם לחוק הזה והייחודיות של העניין היא שבדרך כלל הרשות המבצעת, או שמבצעת את החוק או שלא אבל היא בדרך כלל לא עושה מאמצים לריצ'ינג אאוט, וכאן יחד אתם אנחנו עושים את המאמצים שמי שכבר נפסקו לו הפיצויים ויש כבר חוק, שזה יגיע עד אחרון הקורבנות.

<יצחק קדמן: זה מה שעושים הסטודנטים והם סיפרו על מקצת מהקשיים שעומדים בפני האנשים, או קשיי שפה, או יש כאלה שבעיקרון לא רוצים לקחת מהעבריין שפגע בהם את הכסף ויש סיבות אחרות.

<יצחק קדמן: הרבה פעמים זה בעיקר חוסר ידע איך לקרוא את הטופס ונאמר כאן ספק בצחוק, ספק ברצינות שאנשים מקבלים מעטפה שעליה כתוב המרכז לגביית קנסות, הם לא פותחים אותה כי מי יודע מה מחכה להם שם אבל הפעם זה לטובתם ולא לרעתם.

<איריס פדרו: נוסיף סמיילי.

אורלי לוי אבקסיס: רעיון.

אורלי לוי אבקסיס: אני רוצה קודם כל באמת להודות לקדמן ולמועצה לשלום הילד.

אורלי לוי אבקסיס: לחוק הזה יש כמה שותפים ובין היתר זה גם עיתוי והתרחשויות בזמנים מסוימים.

אורלי לוי אבקסיס: כאשר קדמן הביא לי את החוק הזה, עת הייתי חברת כנסת ירוקה מאוד, הוא אמר לי שזה חוק שכמעט אין סיכוי להעביר אותו.

אורלי לוי אבקסיס: אתה זוכר?

אורלי לוי אבקסיס: הוא אמר לי שארבע כנסות לא מצליחים.

אורלי לוי אבקסיס: אמרתי לו שאני לוקחת את זה כפרויקט.

אורלי לוי אבקסיס: אני רוצה לומר לכם שהפרויקט הזה לא היה מצליח אלמלא מדיוני במרכז לגביית קנסות, וזאת היכולת לבדוק ולראות שינויים שנעשים ולא להיתקע על איזשהו רעיון ראשוני כי ברעיון הראשוני היה לעשות את זה דרך הביטוח הלאומי.

אורלי לוי אבקסיס: הייתה התנגדות נחרצת לעשות את זה במסלול הזה, מה גם שאם היינו יכולים, הם רצו לשים את הרף המקסימלי על אלפיים שקלים כמו במזונות ולעשות מבחן הכנסה.

אורלי לוי אבקסיס: למי לעשות מבחן הכנסה?

אורלי לוי אבקסיס: לקטינים או לפוגע אם זה בתוך המשפחה?

אורלי לוי אבקסיס: אני כל כך מודה שבנקודת זמן זאת מדיוני נכנס למרכז לגביית קנסות.

אורלי לוי אבקסיס: אחד הרעיונות היה לשנות בתודעה את התדמית הרעה.

אורלי לוי אבקסיס: כמו שאמר קודם קדמן, אנשים רואים מעטפה של המרכז לגביית קנסות, הם נבהלים.

אורלי לוי אבקסיס: באמת מאבקים גדולים מול האוצר, ביניהם גם קדמן וגם מדיוני היו מעורבים וגם איציק כהן שהיה אז סגן שר האוצר שאמר:

אורלי לוי אבקסיס: תסגרו את העניין מול משרד המשפטים ואנחנו ברגע הנכון נדע לתת את שלנו.

אורלי לוי אבקסיס: באמת, היו מאבקים גדולים ובסוף הצלחנו.

אורלי לוי אבקסיס: בדרך כלל בוועדה הזאת אנחנו מעלים על סדר היום רק קטסטרופות ואז יש סיבה טובה לחייך, בעיקר כשאנחנו רואים את היישום של החוק.

יעקב מרגי: מצאת לך זמן לאחר.

אורלי לוי אבקסיס: גם אם אני מאחרת, זה לא פוגם.

אורלי לוי אבקסיס: אני באמת רוצה להודות לכל השותפים כאן.

אורלי לוי אבקסיס: היישום של החוק מעיד על כך שרוב הילדים האלו לא היו מקבלים את הפיצוי אלמלא החוק הזה כפי שהמועצה לשלום הילד הראתה לי בטרם הגשתו.

אורלי לוי אבקסיס: אנחנו נגיד גם תודה למשרד המשפטים, להנהלת בתי המשפט ולגלעד סממה שעזר מאוד להכשיר את הקרקע ואת הלבבות כדי שנוכל ליצור את המסלול הזה.

יעקב מרגי: תבינו, חוק של מיליון ו-300 אלף שקלים, כמה בריאות וכמה מאמצים הושקעו בו.

<פנינה אלקיס: אנחנו לא רוצים שתישארי בידיים ריקות, צר לי להשבית את השמחה ולומר שיש לנו בעיות בכל הנושא של יישום החוק.

<פנינה אלקיס: חבל שנציגת התביעה לא נמצאת כאן אבל נציגת הפרקליטות נמצאת.

<פנינה אלקיס: אחד הדברים הוא שכאשר הכספים מגיעים למרכז לגביית קנסות, אנחנו עושים מאמץ משותף מאוד גדול כדי שהכספים יעברו ובנינו תהליך מאוד יפה שחלקו גם עוקף חוקים על מנת שהכספים האלה יעברו, יש לנו קושי בנושא של קבלת פרטי נפגע עבירה.

<פנינה אלקיס: אני רוצה שהאנשים כאן ידעו ש-700 התיקים האלה, אלה 700 תיקים שהצלחנו לקבל את פרטי נפגע העבירה.

<פנינה אלקיס: יש לנו תיקים שנפסקו פיצויים לנפגעי עבירה ואנחנו לא מצליחים לקבל את פרטי נפגע העבירה.

אורלי לוי אבקסיס: למה?

<פנינה אלקיס: מכיוון שלא מוסרים אותם.

<פנינה אלקיס: יש בחוק סעיף שאומר שעד ליום מתן גזר הדיון התובע או הפרקליט חייב לבוא עם הפרטים כדי שאני אוכל ליצור ביום גזר הדין מוטב, את החיוב, כדי שהם למחרת כבר יקבלו את התיק.

<פנינה אלקיס: יש מצבים שהכסף מופקד בתיק מכיוון שזה התנאי של בית המשפט.

<פנינה אלקיס: הוא אומר לו, תפקיד את הפיצוי ואז אני אלך להסדר טיעון, אבל אני לא יכולה לעשות עם זה כלום.

אורלי לוי אבקסיס: למה זה קורה?

<פנינה אלקיס: אני רק אוסיף שתי דוגמאות.

<פנינה אלקיס: אנחנו עוברים את בתי המשפט ליישם את התהליך.

<פנינה אלקיס: איריס פדרו מהמרכז לגביית קנסות הגיעה אתי לבית משפט לנוער, שם בספטמבר, תשעה חודשים אחרי שנכנס החוק, אני מדברת עם תובע.

<פנינה אלקיס: איריס, מה הוא אמר לי?

<איריס פדרו: אין לי מושג מה החוק הזה, אני לא מכיר אותו.

אורלי לוי אבקסיס: אני כל כך שמחה שאתם מעלים את זה כאן.

אורלי לוי אבקסיס: אנחנו נוציא מכתב גם למשרד המשפטים, גם לתביעה וגם לפרקליטות, קודם כל כדי להראות להם מה החוק אומר, מה החובה שלהם, ונבקש משרת המשפטים לעורר את העניין הזה ולדאוג לכך.

אורלי לוי אבקסיס: אני יכולה להגיד לך שיש לנו ממשק מאוד יפה, לפחות לי, מאז שרת המשפטים היא ציפי לבני ובכל מה שנוגע לילדים אנחנו משתפים פעולה בצורה די מוצלחת אפשר לומר.

אורלי לוי אבקסיס: אני מאמינה שזה ייפתר.

אורלי לוי אבקסיס: טוב שהעלית את זה לסדר היום.

אורלי לוי אבקסיס: אני אשמח אם תוכלי להעביר לנו משהו כתוב כדי שאני אוכל להעביר לה.

אורלי לוי אבקסיס: אם זה לא יבוא לידי תיקון, אנחנו נראה מה יש בידינו עוד לעשות.

אורלי לוי אבקסיס: לגבי הרעיון שמרגי כתב לי כאן לגבי תיקון נוסף להעלאת הסכום.

יעקב מרגי: אני בשם אומרו.

אורלי לוי אבקסיס: רעיון של קדמן?

יעקב מרגי: קדמן.

אורלי לוי אבקסיס: האומר דבר בשם אומרו, מביא גאולה.

אורלי לוי אבקסיס: יש מקום לבדוק את זה ולנסות לתקן.

<יצחק קדמן: כשלא היית, סיפרתי שאת ריסנת אותי עת הוגשה הצעת החוק המקורית ואמרת לי שלא יהיו לי ידיים יותר מדי גדולות כי גם כך זה מאוד קשה.

<יצחק קדמן: אני רוצה להזכיר.

<יצחק קדמן: משרד האוצר, כאשר הגשת את החוק, טעון שמדובר בעשרות מיליוני שקלים.

אורלי לוי אבקסיס: נכון.

<יצחק קדמן: עוד לא הגענו לעשרות מיליוני שקלים.

אורלי לוי אבקסיס: בוא נשים עוד משהו על השולחן.

אורלי לוי אבקסיס: זה לא כסף אבוד.

אורלי לוי אבקסיס: זאת אומרת, לא חלה על הכסף הזה התיישנות.

אורלי לוי אבקסיס: למדינה יש מספיק כיס עמוק להמשיך ולרדוף אחרי החייב כדי לקחת את הכספים שהוא מחויב להם על פי דין ויש לה גם את היכולת.

אורלי לוי אבקסיס: כשהמדינה רודפת אחרי מישהו, בסופו של דבר הוא משלם כי יש לה אפשרות לעשות סנקציות.

אורלי לוי אבקסיס: אני גם רואה, יש כאן כמעט חצי מיליון שקלים שהנאשמים שילמו, שגם זאת הגדלה מסוימת כי המדינה רודפת אחריהם עכשיו.

אורלי לוי אבקסיס: לכן אולי באמת נוכיח שאין בזה עלות כל כך גדולה ואולי נוכל להגדיל את הסכום של התקרה.

אורלי לוי אבקסיס: חבר הכנסת מוטי יוגב.

מרדכי יוגב: אני רוצה לשאול שאלה.

מרדכי יוגב: אני מתנצל אבל בחלק מהסוגיות אני חדש למרות שאני מרגיש מחובר אליהן.

מרדכי יוגב: אני אשאל אותך ואת יצחק קדמן ואולי תזכו אותי בחוק נוסף ובשלבים כי כפי שאמרתם, אי אפשר לבלוע את הכול.

מרדכי יוגב: המדינה בעצם מענישה את הפוגע וזכיתם שהמדינה גם מחייבת אותו בפיצוי לנפגע.

אורלי לוי אבקסיס: בתי המשפט מחייבים בהליך הפלילי.

אורלי לוי אבקסיס: לא המדינה.

מרדכי יוגב: בתי המשפט כזרוע המדינה נותנים פיצוי לנפגע בסכום של עד 10,000 שקלים.

מרדכי יוגב: אני רוצה, וכך גם מחויב עד מקום שדעתי מגעת – ואמרתי, בחלקן של הסוגיות עסקתי אבל לא בצד המקצועי אלא בצד התמיכתי ההתנדבותי – לחייב אותו כמו בעל שמחויב במזונות לאשתו, אני רוצה לחייב אותו בשיקום ובוא נאמר לעשר שנים ואפילו יותר מעשר שנים כי הרי הם פותחים לפעמים רק אחרי עשר או עשרים שנים.

מרדכי יוגב: אני רוצה לחייב אותו בשיקום.

מרדכי יוגב: אני רוצה לתלות את התלות – אולי הנפגע לא ירצה – וכאן אני מאתגר אותך יצחק קדמן ואשמח אם תשלח אלי את הכדור בחזרה בשיתוף עם אורלי או עם כל החברים, איך אחרי שהציפור הזאת נבלעה ושלחתם את המכתב, בתי המשפט יודעים שהם צריכים לאכוף והמשטרה יודעת שהיא צריכה לתבוע, אני רוצה להשית עליו עוד הרתעה שתפורסם שהוא יצר לעצמו תלות של מחויבות לשיקום שיכול להיות שתהיה עוד 10,000 שקלים.

יעקב מרגי: לנפגע הספציפי או כללי?

מרדכי יוגב: לא יודע.

מרדכי יוגב: יכול להיות שיהיה כאן

מרדכי יוגב: בנק שיקום אבל יכול להיות שלנפגע הספציפי כי הוא פגע בו ספציפית.

מרדכי יוגב: אני שם את השאלה באוויר ואני אשמח לשמוע את העמדות, גם של אנשי המקצוע.

מרדכי יוגב: קופץ לנגד עיני מקרה שיצא לי לטפל בו, וטיפלתי בעשרות מקרים, בעשרים-שלושים, מקרה שכתוצאה מעיסוקי קופץ לנגד עיני.

מרדכי יוגב: אישה נשואה איננה מצליחה להיות שקטה ויש צורך שתעבור עתה איזשהו טיפול והטיפול עולה הרבה כסף.

מרדכי יוגב: מי יישא בטיפול?

מרדכי יוגב: אם לא יהיה טיפול, יש חשש לשלמות משפחה של נישואים שניים עם ילדים, שישה ילדים משני הצדדים.

מרדכי יוגב: מי נושא כרגע בעלות?

מרדכי יוגב: עד כמה שידיעתי מגעת, זאת גם תפיסת העולם היהודי.

מרדכי יוגב: זאת השאלה שאני שם באוויר.

<יצחק קדמן: אני אתן לך הצעה מאוד פשוטה והיא אולי לא מהפך עד המקום שאתה רוצה להגיע, אבל היא צעד בכיוון הנכון.

<יצחק קדמן: כאשר התקבל החוק, היו מגבלות שונות בחוק שנאלצנו להסכים להן ואחת מהן הייתה שרק קטינים שגזר הדין ניתן בהיותם עדיין קטינים יהיו זכאים לפיצוי.

<יצחק קדמן: אנחנו אמרנו למה להגביל את זה?

<יצחק קדמן: אם הקטין נפגע כקטין ועד שהוא אזר אומץ, בדיוק בכיוון שאתה מדבר עליו, והוא התלונן, ואחר כך מערכת המשפט לפעמים לוקח לה שנים עד שההליך מסתיים והוא או היא בינתיים בגירים והחוק לא חל עליהם.

<יצחק קדמן: אם אתה רוצה אתגר, אני מציע לך כאתגר לשנות את המגבלה הזאת בחוק ולקבוע שקטין שנפגע כקטין, וזה לא משנה אם בינתיים הוא בגר במהלך ההליך המשפטי, גם הוא יהיה זכאי.

<יצחק קדמן: אתה תכניס למעגל אנשים נוספים שלחלקם התכוונת והיום הם לא מקבלים אגורה.

אורלי לוי אבקסיס: באותה נקודה, אפרופו נפגעות ונפגעי תקיפה מינית - שוב יגידו לנו עניין של תקציב - זה חוק שראוי להילחם עליו.

אורלי לוי אבקסיס: הנה, אני מעלה לכם כאן את הנקודה הזאת, מרכזי הסיוע.

<ליאת קליין: זה לא אנחנו.

מרדכי יוגב: עוד שאלת הבהרה.

מרדכי יוגב: בכל מצב שבו הוא נפגע כקטין והדבר מוכח, לא רק אם ההליך המשפטי נפתח אלא גם הליך משפטי שנפתח מאוחר יותר, אבל אם יסתבר שהוא נפגע כקטין, אז הוא יהיה זכאי לאותו פיצוי.

<יצחק קדמן: זה מה שהצעתי.

<דוד מדיוני: אני רוצה לומר דבר נוסף שגם בו מבחינתנו כבר התחלנו לטפל בו מול משרד המשפטים, מול מחלקת ייעוץ וחקיקה ואני מקווה שזה יסתייע אבל לדעתי לחץ שלכם יסייע גם כן.

<דוד מדיוני: נתקלנו במקרים בהם הפוגעים הולכים להליך של פשיטת רגל ואז הפיצוי למעשה נכנס בתוך הסל של הפטור ואנחנו חושבים שזה נכון להחריג אותו, גם אם בית המשפט ייתן לך הליך של פשיטת רגל.

אורלי לוי אבקסיס: הרעיון להחריג גם בעניין של המזונות.

<דוד מדיוני: גם אם תקבל הפטר מבית המשפט, זה לא יכלול את הפיצוי ואני מציע שתלחצו גם בנושא הזה כי לדעתי זה מאוד ראוי.

אורלי לוי אבקסיס: אני שמחה מאוד שהעלית את הנקודה הזאת.

אורלי לוי אבקסיס: יש היום גם מגמה שלי עם חברי כנסת נוספים בנושא של מזונות, להחריג את העניין של המזונות מהליך של פשיטת רגל ושהכספים האלה לא יהיו בתוך אותם פטורים.

אורלי לוי אבקסיס: זה לשנות באותו סל את הכספים שיהיו נתונים לפטור ומה לא.

אורלי לוי אבקסיס: אנחנו נעשה את זה.

אורלי לוי אבקסיס: נגיש את זה בשם הוועדה, כל חברי הוועדה, ונחתום על זה.

<יצחק קדמן: אני רוצה להציע לכם עוד משהו.

<יצחק קדמן: דבר בו אנחנו נתקלים וזה הוזכר ברמז בדברים של האנשים שלכם.

<דוד מדיוני: אנחנו מציעים את זה לא רק לגבי קטינים אלא בכלל לגבי נפגעי עבירה.

<יצחק קדמן: יש מקרים, גם אם לא רבים אבל ישנם וזה יכול להגיע גם לעשרות מקרים, בהם נפסקו פיצויים והמדינה משלמת והכול טוב ויפה אבל אין למי לשלם את הכסף.

<יצחק קדמן: אני מתכוון למקרים בהם בוא נגיד האבא פגע מינית בבת שלו והאימא שיתפה אתו פעולה.

<יצחק קדמן: היום האפוטרופסים הם שני ההורים.

<יצחק קדמן: אנחנו נתקלים בזה כל הזמן.

<יצחק קדמן: פנינו לאפוטרופוס הכללי וביקשנו שבמקרים כאלה הוא ייקח על עצמו להיות אפוטרופוס לפחות של הכסף הזה של הקטין, לאפשר לו להוציא את הכסף למטרות טובות כמו טיפול ולשמור את הכסף עד גיל 18.

<יצחק קדמן: האפוטרופוס הכללי לא היה מוכן לזה.

<יצחק קדמן: הוא לא מוכן לזה.

<יצחק קדמן: הוא טוען שזה לא תפקידו.

אורלי לוי אבקסיס: צריכה להיעשות חקיקה?

<יצחק קדמן: לדעתי צריך חקיקה שהמדינה במקרים כאלה תיקח על עצמה למנות אפוטרופוס לילד שיוכל לטפל בכסף שנפסק לו כי אנחנו לא רוצים להעביר את זה לאבא הפוגע ואנחנו לא רוצים להעביר את זה לאימא ששיתפה פעולה.

אורלי לוי אבקסיס: אנחנו רוצים שהכסף יגיע ליעדו.

<יצחק קדמן: לקטין אי אפשר להעביר את זה, לפעמים הוא מאוד קטן, ולכן אנחנו צריכים להבטיח שמישהו יטפל בכספים האלה לטובת הקטין.

אורלי לוי אבקסיס: לגמרי.

אורלי לוי אבקסיס: הנה, יצאנו כאן עם כמה רעיונות לחוקים נוספים.

<עירית בוטון אלוני: מרכז נגה שנותן ייעוץ משפטי ללא סיוע מהמדינה וללא תמורה כאשר גם גורמי רווחה, גם בתי משפט וגם הרכבים שונים מפנים אלינו כנאמנים לשמירה על כספי הקטין.

אורלי לוי אבקסיס: אפשר להעביר את זה אליכם?

<עירית בוטון אלוני: לא.

<עירית בוטון אלוני: תקציבים לזה.

<עירית בוטון אלוני: אנחנו לא מסוגלים.

<עירית בוטון אלוני: במקרה האחרון ענינו בסירוב וכבוד השופט רמי אמיר – במקרה יש לי כאן את ההחלטה – העביר את זה לפרקליטות ועדיין לא נענינו מה הולכים לעשות בעניין הזה.

<עירית בוטון אלוני: צריך פתרון תשתיתי רחב.

<עירית בוטון אלוני: יכול להיות שצריך בדרך חקיקה לעשות את זה אבל כרגע אין פתרון לעניין הזה למעט גוף וולנטרי שעושה את זה.

מרדכי יוגב: אדם זקן שמאבד משהו משליטתו, הרי שהאפוטרופוס הכללי מוודא שיש לו אפוטרופוס, אם זה בן משפחה או אם הוא ממנה לו מישהו.

מרדכי יוגב: באותה מידה שהוא צעיר ואיננו יכול לשלוט, אפשר להגיד מעבר לגיל 18 ולמטרות ראויות, קרי, שלא ילך לבזבוז אלא שילך לקניית דירה, ללימודים או לדבר כזה והוא יודע שיש לו בחשבונו לצורך העניין 7,000 שקלים.

אורלי לוי אבקסיס: יצאנו מכאן עם הרבה שיעורי בית.

<עירית בוטון אלוני: גם הפעם.

אורלי לוי אבקסיס: כן.

אורלי לוי אבקסיס: גם הפעם.

אורלי לוי אבקסיס: אנחנו נרים את הכפפה ואם זה לא יעבוד בצורה של הסדר מול הרשויות, ננסה ללכת למהלך של חקיקה.

אורלי לוי אבקסיס: אנחנו לפני סיום הדיון כי יש לנו ועדה בוועדת העבודה, הרווחה והבריאות בנושא הסעות לילדים עם מוגבלויות, הסדרת הנושא הזה וזה חשוב לי מאוד.

אורלי לוי אבקסיס: זה נושא שדנו בו לא מעט בוועדה שלנו והנושא הוא נושא חשוב.

<ענת אסיף: אני ממשרד המשפטים.

<ענת אסיף: רק לומר ששני הקשיים שצוינו כאן מוכרים לנו.

<ענת אסיף: קיימנו כבר כמה דיונים גם על הנושא של המקרים בהם הפרטים לא מועברים.

<ענת אסיף: היה דיון אצל המשנה ליועץ המשפטי לממשלה בנושא הזה.

<ענת אסיף: אנחנו עובדים בשיטה סיזיפית של להטמיע ולהטמיע ולהטמיע ולקיים קשר רציף מול הנהלת בתי המשפט על אותם תיקים שבאמת הפרטים מתעכבים.

<ענת אסיף: גם הנושא השני של מקרים בהם בית המשפט סבור שהאפוטרופוס החוקי לא מתאים, קיימנו על כך כבר שני דיונים ואנחנו בהחלט מחפשים איזשהו פתרון.

<ענת אסיף: כמובן לא יזיק אם גם הוועדה תפנה, אבל שלא ייווצר כאן הרושם שאנחנו מנותקים מהשטח.

<ענת אסיף: אנחנו פועלים ומבצעים על זה הרבה חשיבה.

<פנינה אלקיס: זה לא עובד בשטח.

<פנינה אלקיס: אני מצטערת להגיד, זה לא עובד בשטח.

אורלי לוי אבקסיס: אולי עדיין לא הגיעו לדין ודברים.

אורלי לוי אבקסיס: אנחנו נבדוק מה קורה.

אורלי לוי אבקסיס: גם כשמכינים חוק, לוקח זמן להכין אותו, עד שהוא מקבל את ה-פ', עד שיש לו חובת הנחה, אחר כך עוד לא מעט זמן עד שהוא מתבשל לכדי חקיקה.

אורלי לוי אבקסיס: אני מקווה שעד שזה יגיע, כבר יהיה פתרון בר ביצוע במשרד המשפטים.

אורלי לוי אבקסיס: אם יש למישהו לומר משהו חשוב, בבקשה.

<דוד מדיוני: חשוב לי שתכירי את מי שעומדת מאחורי המשימה, את הגברת איריס פדרו במרכז שהיא מנהלת המדור של הפיצוי ועושה עבודה מקסימה, היא ואנשיה.

אורלי לוי אבקסיס: אני מודה לך.

אורלי לוי אבקסיס: אני מודה לכם ששמתם תקן רק לנושא הזה ואני יודעת מה זה להעמיד תקנים לנושאים ספציפיים.

אורלי לוי אבקסיס: תודותיי לכל מי שעסק במלאכה, לכל מי שעוסק במלאכה ואני אשמח לקבל בכתב את ההערות שהועלו כאן, גם ממרכז נגה, גם מבתי המשפט, כדי לראות איך אנחנו תופרים את כל הקצוות.

אורלי לוי אבקסיס: תודה רבה.

אורלי לוי אבקסיס: הישיבה נעולה.